CELEX: 62013CN0505
Language: lt
Date: 2013-09-23 00:00:00
Title: Byla C-505/13: 2013 m. rugsėjo 23 d. Administrativen sad — Varna (Bulgarija) pateiktas prašymas priimti prejudicinį sprendimą byloje Levent Redzheb Yumer prieš Teritorialna direktsia na Natsionalnata agentsia po prihodite — Varna

23.11.2013   
            
            
               LT
            
            
               Europos Sąjungos oficialusis leidinys
            
            
               C 344/50
            
         2013 m. rugsėjo 23 d.Administrativen sad — Varna (Bulgarija) pateiktas prašymas priimti prejudicinį sprendimą byloje Levent Redzheb Yumer prieš Teritorialna direktsia na Natsionalnata agentsia po prihodite — Varna
   
   (Byla C-505/13)
   2013/C 344/87
   Proceso kalba: bulgarų
   
      Prašymą priimti prejudicinį sprendimą pateikęs teismas
   
   
      Administrativen sad — Varna
   
   
      Šalys pagrindinėje byloje
   
   
      Pareiškėjas: Levent Redzheb Yumer
   
   
      Atsakovė: Teritorialna direktsia na Natsionalnata agentsia po prihodite — Varna
   
   
      Prejudiciniai klausimai
   
   
               1)
            
            
               Ar pagal Europos Sąjungos sutarties 2 straipsnį ir Europos Sąjungos pagrindinių teisių chartijos 20 ir 21 straipsnius leidžiama įstatymu nepripažinti teisės į mokesčio lengvatą žemės ūkio veiklos srityje tik vienai asmenų kategorijai — pagal Zakon za danak varhu dobavenata stoynost (Pridėtinės vertės mokesčio įstatymas, toliau — ZDDS) registruotiems fiziniams asmenims?
            
         
               2)
            
            
               Ar pagal Europos Sąjungos sutarties 2 straipsnį ir Europos Sąjungos pagrindinių teisių chartijos 20 ir 21 straipsnius leidžiama taikyti skirtingą mokesčio tarifą tai pačiai veiklos rūšiai, atsižvelgiant į tai, kokia teisine forma ši veikla vykdoma, ir į registraciją pagal ZDDS?
            
         
               3)
            
            
               Ar teisinio saugumo, veiksmingumo ir proporcingumo principai pažeidžiami nustatant valstybės vidaus priemones, kurios lemia, kad pagal ZDDS registruotiems ir kaip ūkininkai veikiantiems fiziniams asmenims atsisakoma taikyti individualiems prekybininkams ir juridiniams asmenims numatytą mokesčio lengvatą, nors jie įvykdė įstatyme įtvirtintą pareigą apibrėžti apmokestinamąsias pajamas kaip individualūs prekybininkai ir nustatyti metinę mokesčio bazę kaip individualūs prekybininkai?